# Pteroptochos

Pteroptochos és un gènere d'ocells de la família dels rinocríptids (Rhinocryptidae) que agrupa tres espècies que habiten des del nord al sud de Xile, i sobre una franja fronterera adjacent de l'Argentina.

## Distribució i hàbitat

A Xile habiten des del nord àrid (Regió d'Atacama) fins al sud (Regió del Bío-Bío).
A l'Argentina es distribueixen en valls boscoses del cordó andí de la patagònia argentina des del nord-oest de la província del Neuquén, fins al parc nacional Los Glaciares, al sud-oest de la província de Santa Cruz.
Els hàbitats característics van des de zones de matolls àrids amb roques i cactàcies fins al bosc valdivià d'angiospermes sempre verds, de fulles amples i brillants (laurifolies), passant per boscos amb diverses espècies de faigs del sud tant perennes com caducifòlies.

## Característiques

Els ocells d'aquest gènere són de plomatge atractiu, grossos, fan entre 24 i 25 cm. Les cames són llargues i tarsos grossos i forts amb llargues urpes.

### Nidificació

Construeixen els nius en talussos de terrenys, entre roques o a prop d'algun curs d'aigua.

### Alimentació

S'alimenten de petits animals que capturen al terra del bosc, remenant la fullaraca; en fer-ho, solen portar la cua dreta.

## Taxonomia

El gènere Pteroptochos va ser introduït l'any 1830 pel naturalista prussià Heinrich von Kittlitz amb el tapacul gros bigotut com espècie tipus. El nom del gènere combina el grec antic «πτερον, pteron» que significa “ala” i «πτωχος, ptōkhosr» “captaire”, “pobre”.
Els estudis de genètica molecular d'Ericson et al., 2010 confirmen la monofília de la família Rhinocryptidae i suggereixen l'existència de dos grans grups dins d'aquesta, de forma molt general, el format per les espècies més grosses, a què pertany el present, i l'integrat per les espècies menors. Ohlson et al. 2013 proposen la divisió de la família en dues subfamílies. Aquest gènere pertany a una subfamília Rhinocryptinae Wetmore, 1930 (1837), juntament amb Scelorchilus, Liosceles, Psilorhamphus, Acropternis, Rhinocrypta i Teledromas.
P. castaneus i P.tarnii podrien ser coespecifics.
Segons la Classificació del Congrés Ornitològic Internacional (versió 14.2, 2024) aquest gènere està format per tres espècies:
* Pteroptochos castaneus - tapacul gros castany.
* Pteroptochos tarnii - tapacul gros de capell.
* Pteroptochos megapodius - tapacul gros bigotut.

## Referències

* 1 2 «2024 Citation & Downloadable Checklists». Clements Checklist. [Consulta: 9 març 2025].
* 1 2 Pearman, Mark; Grigoli, Alejandra «Nueva información del Huet-Huet Castaño (Pteroptochos castaneus) en la Argentina» (en castellà). Nuestras Aves, 43, 01-07-2002. DOI: 10.56178/na.vi43.987. ISSN: 3008-8305.
* ↑ Chebez, Juan Carlos. Guía de las reservas naturales de la Argentina. Buenos Aires : Editorial Albatros, 2005, p. 15. ISBN 978-950-24-1056-2.
* ↑ Laclau, Pablo. «Los Ecosistemas Forest Ales y El Hombre en El Sur de Chile» (PDF) (en castellà) p. 110. Boletín Técnico 31. Fundación Vida Silvestre Argentina, World Wild Life Foundation, juliol 1997. [Consulta: 9 març 2025].
* ↑ «Flora patagonica : introduccion, clave general de familias, Pteridophyta y Gymnospermae.-- ( Cientifica del INTA ; 8 )» (en castellà). Instituto Nacional de Tecnologia Agropecuaria. INTA | Ventara SA. [Consulta: 9 març 2025].
* ↑ Pearman, Mark «Notes on a population of Chestnut-throated Huet-huet Pteroptochos castaneus in Neuquen province: a new rhinocryptid for Argentina». El Hornero, 15, 2, 01-02-2000, pàg. 145–150. DOI: 10.56178/eh.v15i2.936. ISSN: 1850-4884.
* 1 2 3 Ridgely, Robert S.; Tudor, Guy. Field guide to the songbirds of South America: the passerines. 1st ed. Austin, TX: University of Texas Press ; In association with the Academy of Natural Sciences of Philadelphia ; World Land Trust-US, 2009, p. 392, làmina 39(1-2). ISBN 978-0-292-71748-0.
* 1 2 Peters, James Lee. Check-list of birds of the world. v.7. Cambridge: Harvard University Press, 1951, p. 278 [Consulta: 9 març 2025].
* ↑ «The Key to Scientific Names: Pteroptochos» (en anglès). Birds of the World. [Consulta: 9 març 2025].
* ↑ Ericson, Per G. P.; Olson, Storrs L.; Irestedt, Martin; Alvarenga, Herculano; Fjeldså, Jon «Circumscription of a monophyletic family for the tapaculos (Aves: Rhinocryptidae): Psiloramphus in and Melanopareia out» (en anglès). Journal of Ornithology, 151, 2, 4-2010, pàg. 337–345. DOI: 10.1007/s10336-009-0460-9. ISSN: 2193-7192.
* ↑ Ohlson, Jan I.; Irestedt, Martin; Ericson, Per G. P.; Fjeldså, Jon «Phylogeny and classification of the New World suboscines (Aves, Passeriformes)». Zootaxa, 3613, 1, 07-02-2013. DOI: 10.11646/zootaxa.3613.1.1. ISSN: 1175-5334.
* ↑ Gill, Frank; Donsker, David. «Antthrushes, antpittas, gnateaters, tapaculos, crescentchests – IOC World Bird List» (en anglès). IOC World Bird List v14.2, 17-08-2024. [Consulta: 9 març 2025].